
	[bookmark: nev]GÁL REBEKA NIKOLETT
rebekasnape@gmail.com
Szociálpedagógia 
BA, 7. félév
Eszterházy Károly Katolikus Egyetem
Gazdaság- és Társadalomtudományi Kar	
	
[bookmark: _GoBack]






Témavezető:
	Dr. Hadnagy József
tanszékvezető, főiskolai docens, EKKE GTK




Azonos nemű párok társadalmi megítélése

Pályamunkám témája az azonos nemű párok társadalmi megítélése, a dolgozatom során fókuszba helyezem a társadalmi befogadást, az előítéleteket, sztereotípiákat, a homoszexualitást, a homofóbiát, s annak okait, legnagyobb fókuszt azonban, ahogy a kutatásom során is, a leszbikus nők és homoszexuális férfiak iránti attitűdök kapják.
Munkám során három hipotézist tettem fel, melyek a következők:
· H.1. Feltételezésem szerint az azonos nemű párok neme befolyásolja a róluk való vélekedést. A leszbikus nők felé pozitívabb attitűddel állnak az emberek, mint a homoszexuális férfiak irányába.
· H.2. Feltételezéseim szerint az ember saját neme is befolyásolja a homoszexuális emberek megítélésében, a férfiak nagyobb fokú előítélettel állnak a homoszexuális emberek iránt, mint a nők.
· H.3. Feltételezéseim szerint az emberek nagyobb arányban támogatják illetve jobb szülőnek tartják a leszbikus nőket, mint a homoszexuális férfiakat.
Kutatásom során önkényes mintavételi eljárást használtam. Mérőeszközöm online kérdőív. Elemzési egységem egyén, az idődimenzióm pedig keresztmetszeti, ugyanis egy egyszeri, adott időben felmért véleményt, állapotot szeretnék felmérni. A dolgozatomban 279 elemszámú mintával dolgoztam. Sokan kutatták a társadalom különböző csoportjainak, rétegeinek véleményét a homoszexualitásról, azonban kevés kutatás található, amelyben különszednék a leszbikus nőket és a homoszexuális férfiakat. Kutatásom során jómagam arra kívántam választ kapni, hogy vajon van e különbség a homoszexuális férfiak illetve a leszbikus nők megítélésében és a társadalom feléjük történő viszonyulásában a már említett dimenziókban, található e eltérés férfi és női válaszadók attitűdjében a homoszexuális férfiak avagy a leszbikus nők irányában.
Eredményim közül érdekesnek bizonyosult, hogy az első hipotézisem csupán félig igazolódott be, ugyan valóban különbség figyelhető meg a homoszexuális férfiak és leszbikus nők felé irányuló vélekedésekben, s bár jelentősebb részt a leszbikus nők felé pozitívabb attitűddel viszonyul a társadalom, azonban az örökléshez való jogaikban illetve a házasságkötésben nagyobb arányban támogatják a homoszexuális férfiakat, mint a leszbikus nőket. A gyermekvállalás szempontjából a leszbikus nőket támogatják, s őket is tartják jobb szülőnek. Igazolást nyert az, hogy a válaszadók neme hatással van az LMBTQI témához fűződő attitűdjére, a férfiak nagyobb fokú előítélettel rendelkeznek, mint a nők.



